ইফরাদ হজ : ইফরাদ হজযাত্রী মিকাত স্থান থেকে শুধু হজের নিয়তে ইহরাম করবেন। তারপর ইহরাম অবস্থায় পবিত্র মক্কা পৌঁছে হজের জন্য অপেক্ষা করতে থাকবেন এবং এরই মধ্যে একবার সুন্নত তাওয়াফ তাওয়াফে কুদুম করে সায়ি করে নিলে ১০ তারিখ ফরজ তাওয়াফের পর আর সায়ি করতে হবে না। তাওয়াফে কুদুমের পর সায়ি না করলে ফরজ তাওয়াফের পর সায়ি করতে হবে। ইফরাদ হজযাত্রীরা ৮ থেকে ১২ তারিখ কিরান হজযাত্রীর অনুরূপ হজের আহকাম শেষ করবেন। শুধু ১০ তারিখ রমির পর ইফরাদকারীর অন্য হজের কোরবানি ওয়াজিব নয়, মুস্তাহাব। ইফরাদ হজে ওমরা নেই, শুধু হজ।